РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 22

от заседание на Комисия „Съдебна карта, натовареност и 
съдебна статистика” към Съдийската колегия 
на Висшия съдебен съвет, проведено на 16 юли 2018 г.

Днес, 16 юли 2018 г. /понеделник/ от 12,00 часа, се проведе извънредно заседание на комисия „Съдебна карта, натовареност и съдебна статистика”  към Съдийската колегия на Висшия съдебен състав, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА  
ДРАГОМИР КОЯДЖИКОВ  
КРАСИМИР ШЕКЕРДЖИЕВ 

От администрацията на Висшия съдебен съвет присъства експертният сътрудник към Комисията Румен Митев – началник-отдел „САОД“, дирекция „ИТСС“.  

По дневния ред:

1.ОТНОСНО: Обсъждане  възможността за  съкращаване на незаети щатни длъжности „съдия“ в окръжните съдилища и увеличаване щатната численост в Софийски градски съд и Специализиран наказателен съд.

Комисия „Съдебна карта, натовареност и съдебна статистика“

Р Е Ш И:

1.1. Предлага на Съдийската колегия  на Висшия съдебен съвет да предложи, на основание чл. 30, ал. 5, т. 7 от ЗСВ, на Пленума на Висшия съдебен съвет да съкрати, на основание чл. 30, ал. 2, т. 8 от ЗСВ 11 /единадесет/ свободни щатни длъжности „съдия“ в окръжните съдилища, както следва:  
 1 (една) свободна щатна бройка за длъжността „съдия“ в Окръжен съд – Монтана;
1 (една) свободна щатна бройка за длъжността „съдия“ в Окръжен съд – Перник;
1 (една) свободна щатна бройка за длъжността „съдия“ в Окръжен съд –  Хасково;  
1 (една) свободна щатна бройка за длъжността „съдия“ в Окръжен съд – Пазарджик,  
1 (една) свободна щатна бройка за длъжността „съдия“ в Окръжен съд – Ямбол;
1 (една) свободна щатна бройка за длъжността „съдия“ в Окръжен съд – Добрич;
1 (една) свободна щатна бройка за длъжността „съдия“ в Окръжен съд – Плевен,  
2 (две) свободни щатни бройки за длъжността „съдия“ в Окръжен съд – Силистра;
2 (две) свободни щатни бройки за длъжността „съдия“ в Окръжен съд – Велико Търново;

1.1.1. Да се изиска от  административния ръководител – председател на Окръжен съд - Хасково,  в срок до 20.07.2018 г.  да изпрати писмено становище относно съкращаване на  1 /една/ свободна    щатна длъжност „съдия“ в Окръжен съд – Хасково.

1.2. Предлага на Съдийската колегия  на Висшия съдебен съвет да предложи, на основание чл. 30, ал. 5, т. 7 от ЗСВ, на Пленума на Висшия съдебен съвет да разкрие, на основание чл. 30, ал. 2, т. 8 от ЗСВ, 8 /осем/ щатни длъжности „съдия“ в Софийски градски съд.
1.3.  Предлага на Съдийската колегия  на Висшия съдебен съвет да предложи, на основание чл. 30, ал. 5, т. 7 от ЗСВ, на Пленума на Висшия съдебен съвет да разкрие, на основание чл. 30, ал. 2, т. 8 от ЗСВ, 3 /три/ щатни длъжности „съдия“ в Специализирания наказателен съд. 
Мотиви: Натовареността на Специализирания наказателен съд /СНС/ и Софийски градски съд /СГС/ е значително по-висока от натовареността на останалите окръжни съдилища.
Софийският градски съд /СГС/ разглежда 40% от делата, подсъдни на всички окръжни съдилища, като за 2017 г. са разгледани общо 44 970 броя дела, от които 37 942 броя са граждански и търговски дела. Щатната численост на съда към 31.12.2017 г. е 164 бр., от които 124 щ.бр. граждански и търговски съдии и 40 щ.бр. за наказателни съдии. Общо натовареността на съда е над 2,5 пъти над средната за нивото - 22,85 бр. при средна 8,63 бр. Съществен проблем пред съда е високата натовареност на гражданските и търговски съдии, спрямо колегите им от другите съдилища. Гражданските и търговски съдии в СГС са с натовареност 25,50 бр. дела месечно на един съдия при 8,64 бр. средна за нивото или три пъти по-висока. През 2017 г. средната натовареност по щат по постъпили дела за окръжните съдилища е 7,46 бр., а за Софийския градски съд е 15,26 бр. дела месечно на един съдия. 
През 2017 г. Специализираният наказателен съд е с натовареност по щат 31,14 бр. дела за разглеждане месечно на един съдия. Делата за разглеждане в СНС през 2017 г. са 7 099 бр., от които НОХД - 329 бр. (5%) и ЧНД – 6 770 бр. (95%). През 2017 г. в съда са постъпили 204 бр. НОХД, като прибавим и нерешените от предходен период, делата за разглеждане са 329  бр. Разпределени по видове те са: 4 бр. са по Глава I „Престъпления против републиката“, от които 3бр. по чл. 108а НК – Тероризъм; 6 бр. са по Глава II „Престъпления против личността“, 32 бр. по Глава V „Престъпления против собствеността“ (от тях 26 бр. са по чл. 214, ал. 2 НК – Квалифицирани състави на изнудване), 3 бр. по Глава VI „Престъпления против стопанството“; 1 бр. данъчно престъпления; 9 бр. по Глава VIII „Престъпления против дейността на държавните органи и обществените организации“ (чл. 280, ал. 2, т. 5 НК Незаконно превеждане през граница), 274 бр. по Глава X „Престъпления против реда и общественото спокойствие“ - по чл. 321 НК – Образуване и ръководене на организирана престъпна група. Тези дела са се увеличили с 47% спрямо миналата 2016 г. Средната натовареност на един съдия от Специализирания наказателен съд по брой НОХД дела е 1,44 бр. месечно при средна за нивото – 1,10 бр.
През 2017 г. съдиите от СНС са разгледали 6 770 бр. частни наказателни дела, половината, от които са за произнасяне по ЗСРС – 3044 бр., останалите са за съдебен контрол в досъдебното производство – по чл. 61, ал. 3 и ал. 5 от НПК, по чл. 64 и чл. 65 от НПК, по чл. 68, ал. 4 от НПК, по чл. 72 от НПК, по чл. 111, ал. 2 от НПК, по чл. 141а от НПК, по чл. 161 от НПК, по чл. 164 от НПК, по чл. 165 от НПК, по чл. 222 и чл. 223 от НПК, по чл. 243 от НПК, по чл. 244, ал. 5 НПК, по чл. 368 НПК (след 2013 година) и др., както и производства по чл. 23-25 и чл. 27 от НК
През 2017 г. средната натовареност по щат по постъпили дела за окръжните съдилища е 7,46 бр., а за СНС – 30,51 бр.
Към настоящия момент в Специализирания наказателен съд работят 19 съдии, включително административен ръководител и трима заместник-административни ръководители.

След анализ на данните за натовареността в окръжните съдилища, комисията прие, че е налице възможност за съкращаване на свободни щатни длъжности в следните окръжни съдилища: 
1 (една) свободна щатна бройка за длъжността „съдия“ в Окръжен съд – Монтана; 
Натовареност по щат на ОС-Монтана – 7,47 бр. дела за разглеждане месечно на един съдия при средна за страната 8,63 бр. Структурата на делата за разглеждане в ОС-Монтана за 2017 г. е следната: граждански дела – 809 бр. (ГД I инстанция – 102 бр., ЧГД – 19 бр., ВГД – 427 бр., ЧГД II инстанция – 150 бр., търговски дела – 89 бр. и фирмени дела – 22 бр.) и наказателни – 446 бр. (НОХД – 69 бр., ЧНД  I инстанция – 182 бр., ЧНД разпити – 29 бр., ВНД – 85 бр., ЧНД II инстанция – 80 бр., АНХД – 1 бр.).
Натовареност по щат към брой дела за разглеждане на ОС-Монтана след съкращаване на 1 щ. бр. – 8,04 бр. дела месечно на един съдия при средна за страната 8,79 бр.
1 (една) свободна щатна бройка за длъжността „съдия“ в Окръжен съд – Перник;
Натовареност по щат на ОС-Перник – 6,85 бр. дела за разглеждане месечно на един съдия при средна за страната 8,63 бр. Структурата на делата за разглеждане в ОС-Перник за 2017 г. е следната: граждански дела – 1 007 бр. (ГД I инстанция – 136 бр., ЧГД – 42 бр., ВГД – 450 бр., ЧГД II инстанция – 240 бр., търговски дела – 105 бр. и фирмени дела – 34 бр.) и наказателни – 390 бр. (НОХД – 37 бр., ЧНД  I инстанция – 175 бр., ЧНД разпити – 14 бр., ВНД – 77 бр., ЧНД II инстанция – 86 бр., АНХД – 1 бр.).
Натовареност по щат към брой дела за разглеждане на ОС-Перник след съкращаване на 1 щ. бр. – 7,28 бр. дела месечно на един съдия при средна за страната 8,79 бр.
1 (една) свободна щатна бройка за длъжността „съдия“ в Окръжен съд –  Хасково;  
Натовареност по щат на ОС-Хасково – 9,19 бр. дела за разглеждане месечно на един съдия при средна за страната 8,63 бр. Структурата на делата за разглеждане в ОС-Хасково за 2017 г. е следната: граждански дела – 1 184 бр. (ГД I инстанция – 117 бр., ЧГД – 36 бр., ВГД – 534 бр., ЧГД II инстанция – 251 бр., търговски дела – 215 бр. и фирмени дела – 31 бр.) и наказателни – 912 бр. (НОХД – 106 бр., ЧНД  I инстанция – 479 бр., ЧНД разпити – 33 бр., ВНД – 158 бр., ЧНД II инстанция – 135 бр., АНХД – 1 бр.).
Натовареност по щат към брой дела за разглеждане на ОС-Хасково след съкращаване на 1 щ. бр. – 9,70 бр. дела месечно на един съдия при средна за страната 8,79 бр.
1 (една) свободна щатна бройка за длъжността „съдия“ в Окръжен съд – Пазарджик;
Натовареност по щат на ОС-Пазарджик – 9,12 бр. дела за разглеждане месечно на един съдия при средна за страната 8,63 бр. Структурата на делата за разглеждане в ОС-Пазарджик за 2017 г. е следната: граждански дела – 1 334 бр. (ГД I инстанция – 136 бр., ЧГД – 21 бр., ВГД – 528 бр., ЧГД II инстанция – 279 бр., търговски дела – 302 бр. и фирмени дела – 68 бр.) и наказателни – 963 бр. (НОХД – 114 бр., ЧНД  I инстанция – 519 бр., ЧНД разпити – 50 бр., ВНД – 175 бр., ЧНД II инстанция – 101 бр., АНХД – 4 бр.).
Натовареност по щат към брой дела за разглеждане на ОС-Пазарджик след съкращаване на 1 щ. бр. – 9,57 бр. дела месечно на един съдия при средна за страната 8,79 бр.
1 (една) свободна щатна бройка за длъжността „съдия“ в Окръжен съд – Ямбол;
Натовареност по щат на ОС-Ямбол – 6,74 бр. дела за разглеждане месечно на един съдия при средна за страната 8,63 бр. Структурата на делата за разглеждане в ОС-Ямбол за 2017 г. е следната: граждански дела – 621 бр. (ГД I инстанция – 89 бр., ЧГД – 14 бр., ВГД – 232 бр., ЧГД II инстанция – 129 бр., търговски дела – 136 бр. и фирмени дела – 21 бр.) и наказателни – 430 бр. (НОХД – 67 бр., ЧНД  I инстанция – 132 бр., ЧНД разпити – 20 бр., ВНД – 109 бр., ЧНД II инстанция – 98 бр., АНХД – 4 бр.).
Натовареност по щат към брой дела за разглеждане на ОС-Ямбол след съкращаване на 1 щ. бр. – 7,30 бр. дела месечно на един съдия при средна за страната 8,79 бр.
1 (една) свободна щатна бройка за длъжността „съдия“ в Окръжен съд – Добрич;
Натовареност по щат на ОС-Добрич – 7,08 бр. дела за разглеждане месечно на един съдия при средна за страната 8,63 бр. Структурата на делата за разглеждане в ОС-Добрич за 2017 г. е следната: граждански дела – 1 147 бр. (ГД I инстанция – 142 бр., ЧГД – 62 бр., ВГД – 483 бр., ЧГД II инстанция – 230 бр., търговски дела – 197 бр. и фирмени дела – 33 бр.) и наказателни – 468 бр. (НОХД – 59 бр., ЧНД  I инстанция – 203 бр., ЧНД разпити – 70 бр., ВНД – 68 бр., ЧНД II инстанция – 63 бр., АНХД – 5 бр.).
Натовареност по щат към брой дела за разглеждане на ОС-Добрич след съкращаване на 1 щ. бр. – 7,48 бр. дела месечно на един съдия при средна за страната 8,79 бр.
1 (една) свободна щатна бройка за длъжността „съдия“ в Окръжен съд – Плевен;
 Натовареност по щат на ОС-Плевен – 9,27 бр. дела за разглеждане месечно на един съдия при средна за страната 8,63 бр. Структурата на делата за разглеждане в ОС-Плевен за 2017 г. е следната: граждански дела – 1 539 бр. (ГД I инстанция – 182 бр., ЧГД – 17 бр., ВГД – 555 бр., ЧГД II инстанция – 322 бр., търговски дела – 341 бр. и фирмени дела – 122 бр.) и наказателни – 1577 бр. (НОХД – 126 бр., ЧНД  I инстанция – 965 бр., ЧНД разпити – 55 бр., ВНД – 213 бр., ЧНД II инстанция – 218 бр.).
Натовареност по щат към брой дела за разглеждане на ОС-Плевен след съкращаване на 1 щ. бр. – 9,62 бр. дела месечно на един съдия при средна за страната 8,79 бр.
2 (две) свободни щатни бройки за длъжността „съдия“ в Окръжен съд – Силистра; 
Натовареност по щат на ОС-Силистра – 7,22 бр. дела за разглеждане месечно на един съдия при средна за страната 8,63 бр. Структурата на делата за разглеждане в ОС-Силистра за 2017 г. е следната: граждански дела – 643 бр. (ГД I инстанция – 80 бр., ЧГД – 24 бр., ВГД – 248 бр., ЧГД II инстанция – 146 бр., търговски дела – 129 бр. и фирмени дела – 16 бр.) и наказателни – 396 бр. (НОХД – 56 бр., ЧНД  I инстанция – 207 бр., ЧНД разпити – 4 бр., ВНД – 58 бр., ЧНД II инстанция – 66 бр., АНХД – 5 бр.).
Натовареност по щат към брой дела за разглеждане на ОС-Силистра след съкращаване на 2 щ. бр. – 8,66 бр. дела месечно на един съдия при средна за страната 8,79 бр.
2 (две) свободни щатни бройки за длъжността „съдия“ в Окръжен съд – Велико Търново;
Натовареност по щат на ОС-Велико Търново – 8,36 бр. дела за разглеждане месечно на един съдия при средна за страната 8,63 бр. Структурата на делата за разглеждане в ОС-Велико Търново за 2017 г. е следната: граждански дела – 1 563 бр. (ГД I инстанция – 182 бр., ЧГД – 25 бр., ВГД – 614 бр., ЧГД II инстанция – 367 бр., търговски дела – 331 бр. и фирмени дела – 44 бр.) и наказателни – 643 бр. (НОХД – 63 бр., ЧНД  I инстанция – 284 бр., ЧНД разпити – 28 бр., ВНД – 102 бр., ЧНД II инстанция – 164 бр., АНХД – 2 бр.).
Натовареност по щат към брой дела за разглеждане на ОС-Велико Търново след съкращаване на 2 щ. бр. – 9,19 бр. дела месечно на един съдия при средна за страната 8,79 бр.

1.4. Изпраща препис от решението по т.1.1, т. 1.2. и  т. 1.3. на Комисия по атестирането и конкурсите при Съдийската колегия на ВСС, за становище, съгласно чл. 22, ал.2, т. 6 от Правилата за работа на СК на ВСС.
1.5. Внася предложението  по т. 1.1, 1.2 и 1.3.  в заседанието на Съдийската колегия на Висшия съдебен съвет, насрочено на 24.07.2018 г.

2. ОТНОСНО: Обсъждане постъпилите заявления за преместване по реда на чл. 194, ал. 1 от ЗСВ в Софийски градски съд, във връзка с решение по т. 2.1., протокол № 21/11.07.2018 г. на Комисия „Съдебна карта, натовареност и съдебна статистика“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

2.1. Удължава  срока за предварително проучване за магистратите от окръжните съдилища, които желаят да се преместят в Софийски градски съд, в предстояща процедура по чл. 194, ал. 1 от ЗСВ, до 23.07.2018 г.
2.2. Да се публикува на електронната страница на ВСС прессъобщение във връзка с решението по т. 2.1.
    
3. ОТНОСНО: Обсъждане постъпилите заявления за преместване по реда на чл. 194, ал. 1 от ЗСВ в Специализиран наказателен съд, във връзка с решение по т. 3.1., протокол № 21/11.07.2018 г. на Комисия „Съдебна карта, натовареност и съдебна статистика“. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

3.1. Удължава  срока за предварително проучване за магистратите от окръжните съдилища, които желаят да се преместят в Специализирания наказателен съд, в предстояща процедура по чл. 194, ал. 1 от ЗСВ, до 23.07.2018 г.
3.2. Да се публикува на електронната страница на ВСС прессъобщение във връзка с решението по т. 3.1.
    
          4. ОТНОСНО: Писмо изх. № 1343/14.06.2018 г. от  административния ръководител председател на  Районен съд – Пещера и административния ръководител на Окръжен съд - Пазарджик  относно прекратяване командироването в Софийски районен съд на съдия Лилия Терзиева – Владимирова.
 
 Комисия „Съдебна карта, натовареност и съдебна статистика“, намира искането на административните ръководители на Районен съд - Пещера  и Окръжен съд - Пазарджик за прекратяване  командироването  в Софийски районен съд на съдия Лилия Георгиева Терзиева – Владимирова, съдия в Районен съд – Пещера, за основателно.

Мотиви: 	Районен съд – Пещера е с висока натовареност, значително над средната. Там в момента работят само 3 магистрати.
Вземайки предвид данните в Анализа за натовареността на съдилищата през 2017 г., приет от СК на ВСС с решение по Протокол № 17/29.05.2018 г., действителната  натовареност на Районен съд  - Пещера е 77,60 брой  дела за разглеждане, при  53,05 брой дела средно за районните съдилища.  Тази свръхнатовареност на съдиите в Районен съд – Пещера, мотивира необходимост от допълнително кадрово обезпечаване в този орган. Това може да се осъществи при прекратяване командироването на съдия Лилия Георгиева Терзиева – Владимирова в Софийски районен съд. Всичко това, е основание Съдийската колегия да упражни правомощието си  по чл. 30, ал. 5, т. 18  от ЗСВ,  за прекратяване на командироването на съдия Лилия Георгиева Терзиева – Владимирова  в  Софийски районен съд. С оглед горното,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

 4.1. Внася на заседание на Съдийската колегия към ВСС, насрочено на 24.07.2018 г., писмо изх. № 1343/14.06.2018 г. от административните ръководители на Районен съд - Пещера  и Окръжен съд-Пазарджик  за прекратяване на командироването на съдия Лилия Георгиева Терзиева - Владимирова. 
 
4.2.Предлага на Съдийската колегия да приеме следното решение:
										                                                                                                       
                                                                                                     ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 

Р Е Ш И :

1.  Прекратява командироването в Софийски районен съд на Лилия Георгиева Терзиева – Владимирова, съдия в Районен съд – Пещера.

ПРЕДСЕДАТЕЛ
						НА КСКНСС:         /п/
ДАНИЕЛА МАРЧЕВА